mteb/NusaParagraphTopicClassification huggingface dataset:
Mangpaat kurban di poean Idul Adha, nu kahiji jadi sarana ngadeukeutkeun ka Allah SWT. Kurban mangrupakeun salah sahiji ibadah nu dijalankeun jang sarana kanggo ngadekeutkeun diri ka Allah SWT. Nu kadua jadi ungkapan rasa syukur, kurban dilakukeun jang ungkapan rasa syukur sabab geus dibere nikmat kahirupan nu geus diberekeun ku Allah SWT jeung ngahirupkeun sunat nu diwariskeun ku Nabi Ibrohim AS. Nu katilu jadi penghapus dosa, kurban ieu oge bisa dijadikeun kendaraan jang orang nu bersangkutan pas ngaliwatan shiraath di akherat engke. Nu terakhir, kurban oge jadi amalan nu dipikaresep ku Allah SWT, meuncit hewan kurban kaasup amal soleh nu mibogaan kautamaan gede.
Dina google, seueur pisan website nu eusina resep masakan. Aya nu hese di akses, aya nu babari pisan diakses na. Resep nu biasana babari diturutan atawa dipraktekeun mah jiga dina website cookpedia, dapurkintamani, jeung sajabana. Dahareu nu dijieun na biasa arenak pisan tur simpel tina segi cara masak jeung bahan-bahan nu dipake na. Ayeuna mah teu kudu bingung mun teu bisa masak teh, cukup tinggal buka google jeung turutan bahan na. Jadi, sagala ge ayeuna mah bisa dijieun asal urang daek neangan. Yuk ah ti ayeuna biasakeun masak dahareun nu ku urang dipikahoyong! Bisa nyesuaikeun rasa na jeung letah urang sorangan.
Basa nuju di lembur, abdi jajan seblak ka pasar malam. Lembur abdi teh masih keneh pelosok nu kurang kajamah ku teknologi. Basa nuju jajan, abdi nempo aya nu make sapeda listrik ngaliwat. Ieu nu jadi fenomena langka sabab di lembur acan aya nu kitu. Jadi hal ieu dianggap kajadian langka jeung terobosan baru di masyarakat lembur. Loba masyarakat anu terpana sabab nempo sapeda litrik ngaliwat di lemburna. Loba oge nu penasaran ngeunaan meuli jeung pengoperasian nana. Abdi pribadi mah geus teu aneh sabab nganggap teknologina geus mulai asup kana masyarakat di lembur sakalipun anu bakal nyieun masyarakatna leuwih ramah teknologi jeung mulai terbiasa.
Basa libur sakola, Raka liburan di imah ninina. Kaleresan pisan mareng jeung usum rambutan. Unggal poe Raka milu jeung ninina kuli ka kebon rambutan. Ninina kuli mengkeutan rambutan, Raka uulinan di kebon atawa aayunan na tangkal rambutan. Raka sok ningalikeun ninina digawe, lila-kalilaan aya rasa empati muncul. Raka inisiatif ngabantuan ninina ku cara metelan rambutan. Saprak bisa ngabantuan, unggal poe Raka metelan rambutan jeung ngabantuan ninina. Rambutan dipetelan hiji-hiji supaya bisa dibeungkeut. Tos eta rambutan teh digedengkeun, sagedengna aya dua beungkeut. Raka bersyukur pisan liburan ayeuna bisa mantuan ninina jeung deuih boga elmu anyar nyaeta cara ngolah rambutan. Teu kitu hungkul, Raka oge jadi berpikir lebih ngahargai kerja keras.
Basa nuju alit mah Andi resep pisan kana maen lompat tali teh. Unggal istirahat di sakola atawa istirahat keur ngaji teh osok maen lompat tali, tara kaliwat. Malahan mah uih sakola ge sok langsung indit ulin deui jeung babaturanna. Tah, maen lompat tali teh jadi kaulinan wajib pisan bareto mah, sabab ngaluncatan talina bertahap ti sajeungkal nepi ka sajeungkal luhureun mastaka, tuluy mi merdeka. Nu dipikaresep na oge nyaeta nyieun talina tina karet nu diuntun nepi ka panjang, jadi hal eta teh tantangan nu rame pisan. Geus gede mah Andi teh makin ngurangan maen lompat talina sabab baturna geus mulai saribuk sorangan, euweuh waktu jang uulinan deui.
Rendang nyaeta kadaharan anu asalna ti Indonesia anu kasohor di dunya. Dahareun ieu mangrupikeun dahareun anu didalem make daging sapi anu dipasak kalayan campuran khusus tina bawang beureum, bawang bodas, cabe, jahe, daun salam, daun jeruk, kunyit sareng rempah-rempah anu sanes. Rempah-rempah ieu dicampurkeun sareng santan sareng dimasak dina seneu anu sedeng sababaraha jam dugi ka dagingna lembut sareng santan nepikeun kentel. Rendang gaduh rasa anu beunghar jeung kuat, kalayan seungit rempah-rempah. Ieu mangrupakeun masakan populer di Indonesia sarta di dunya, sarta mindeng dilayanan kalayan sangu bodas atawa sangu goreng. Redang kantos dahareun anu pang ngeunah na di dunya versi CNN Indonesia.
Sateuacan aya blender urang Sunda tos biasa ngangge cowet kanggo masak sapopoe. Bahan cowet aya nu dijieun ti batu, taneuh liat, atanapi kai anu dibentuk rada legok tengah na ngarah bisa dipake ngagerus bumbu, cowet teu tiasa dipake lamun teu aya pasangan nana nyaeta mutu. Mutu oge gaduh bangun anu beda-beda, aya nu buleud , aya oge nu bentukna sapertos gagang telepon, aya nu kanggo cepengan na, aya nu keur ngarendosna. Cowet biasana dipake ngarendos sambel, numbuk bungbu, ngadamel karedok leunca jeung karedok kacang panjang. Cowet tiasa disebut teknologi anu nepi keun ayeuna masih kene dipake sanajan tos aya ganti na.
Waduk jatiluhur asalna lain tempat wisata, da waduk jatiluhur di bangun keur jadi pembangkit listrik keur pilau jawa nepi ka Bali. Tapi kadieuna waduk jatiluhur di fungsikeun oge jadi salah sahiji obyek wisata ala di purwakarta jawa barat. Di waduk jatiluhur urang bisa nikmatkeun ka endahan alam na bisa foto foto sabab na pemandangan na nu alus, bisa oge nikmatkeun pemandangan bari mancing nu hasil pancingan na bisa menta di pangmasakeun di jatilihur loba warung - warung anu nyadiakeun jasa masak hasil lauk pancingan salian ti eta warung awrung didinya ge nawaran jeung ngajual sangu liwet. Dahar sangu liwet bari ningalli pemadangan endah bisa jadi refreshing jeung  bisa ngahilangkeun stress.
Hoyong emam nasi koneng tapi teu tiasa ngadamelna lantara sesah jeung seeur bungbuna? Tenang, urang tiasa ngadamel sangu goreng koneng anu resepna langkung simpel ti sangu koneng biasa lantaran ngadamelna sami jeung sangu goreng biasa tapi ditambihan koneng. Carana tinggal siapkeun bawang bodas, bawang bereum jeung koneng teras diulek nepikeun halus. Bungbu halus tadi tinggal ditumis di minyak nepikeun seungit, campurkeun sangu asak teras digalokeun nepika warna na koneng. Tong hilap tambihan uyah jeung gula. Upami masak sangu goreng biasana seneu na kedah panas jeung kedah dibolak-balik supados bumbuna kacampur sadayana. Rasa sangu goreng ieu teu sami saratus persen jeung sangu koneng, rasana langkung lada ti sangu koneng biasa.
Mun aya waktu luang, abdi sok beberes barang-barang nu teu kapake. Tah, ayeuna bade ngaberesan limari pakean. Di kamar abdi aya dua lomari pakean, nu hiji paranti pakean sapopoe, nu hji pakean dines atawa ulin. Sadayana ngangge lomari palastik, nu hiji tilu tahap, nu kadua dua tahap. Nu tilu tahap paranti pakean dines jeung ulin, oge pakean saragam kampus jeung organisasi. Mun nu dua tahap mah jang pakean sapopoe. Tah ayeuna rek dibongkar sadayana. Abdi rek misahkeun mana nu kapake, mana nu tos henteu. Nu teu kapake na bakal dikardusan, tuluy diberekeun ka nu leuwih butuh. Biasana bongkar nu kieu teh sok ti isuk nepi ka burit.
Dina taun 1920-an, mesin cuci listrik anu masih dioperasikeun sacara manual mulai diical. Mesin ieu masih kedah dioyag-oyagkeun sacara manual pikeun ngaleungitkeun kokotor. Mesin cuci listrik otomatis kahiji karek muncul di taun 1937, mesin bentukna siga bak anu aya bukaan di hareupna. Dina waktos eta, mesin cuci tos mulai tiasa dipake nyeseuh, ngelabkeun sareng ngagaringkeun acuk. Dina 1990, hiji panimu ti Inggris, James Dyson, nyieun mesin cuci anu boga dua puteran anu muterna dua arah. Penemuan ieu efektif kanggo ngirangan waktos cuci janten leuwih gancang sareng masihan hasil anu langkung sae, matak teu heran lamun mesin cuci tos janten kabutuhan wajib dijaman ayeuna
Harti wirausaha nyaeta kagiatan usaha atawa usaha mandiri nu unggal sumberdaya jeung kagiatan ditanggung ku para palaku usaha atawa pangusaha, utamana dina hal nyieun produk anyar, nangtukeun cara ngahasilkeun nu anyar, oge ngatur operasi usaha jeung pamasaran produk. jeung ngokolakeun modal usaha. Pangusaha miboga tujuan pikeun ngahasilkeun hiji hal anu miboga ajen leuwih luhur batan samemeh diolah. Pangusaha oge ngagaduhan ciri sareng panginten henteu seueur anu terang ngeunaan eta. Ciri-ciri pangusaha ieu nyaeta, boga kawani pikeun nyandak kaputusan sareng nyandak resiko, boga kreativitas sareng inovasi anu luhur, tiasa mikir jangka panjang pikeun masa depan, mibanda sumanget kapamimpinan, boga gairah sareng kahayang anu kuat, bisa nganalisis persis, mibanda sipat hemat atawa henteu konsumtif, monitor usaha Anjeun Iraha waé sareng Dimana waé
Prosesi Ruwatan Saméméh upacara ruwatan dilaksanakeun, aya sababaraha syarat anu kudu dicumponan heula, nyaéta: Nasi kuning, hartina meunang rejeki anu kaleuleuwihi Nasi Golong, hartina meunang rejeki anu silih ganti jeung Tumpeng, hartina bersyukur kana kanikmatan anu geus dibere Nasi kabuli, hartina mun boga kahayang atawa kahayang bisa dikabulkeun Jenang Abang dijieunna tina ketan jeung dibere gula jeung kalapa bubur Sengkolo, hartina miceun atawa ngajauhkeun sial tina jajan pasar, hartina meunang rejeki anu loba jeung jauh tina masalah Rujak legi minangka lambang tafsir Tahap-tahap dina upacara ruwatan ieu di handap: Prosesi cipratan anu miboga ajén beberesih pikeun awak manusa ngagunakeun cai tina kembang Setaman, nyaéta kembang silang, kembang malati, jeung kembang mawar. Sesajen jeung kasalametan sangkan jalma anu keur diubaran pikeun ritualna salawasna dina kaayaan aman Panyerahan sarana, nya éta méré panyalindungan pikeun jalma anu kagolong kana sukerta (jalma anu sial atawa kudu beberesih) Upacara potong rambut, nya éta sagala anu kotor kudu dipotong sarta dibuang Tirakatan, nyaéta hiji ekspresi rasa sukur jeung sukur ka Gusti Nu Maha Suci pikeun nangtayungan Wayang anu mawa harti hirup.
Mimiti, latihan ngalawan témbok, teras cobian "ngabébaskeun" kalayan pelindung dingding, kana waktosna anjeun leres-leres tiasa ngabebaskeun diri tanpa pitulung atanapi panyalindungan. Dina 34 poé (kapisah) kuring geus jadi leuwih mahér dina handstands. Éta sadayana ngeunaan téknik sareng nalukkeun kasieun anjeun. Squats. Éta ogé seueur variasi. Anjeun tiasa nganggo 100% beurat awak, anjeun tiasa nambihan dumbbells / bar, anjeun tiasa nganggo gerakan ngabeledug (luncat) pikeun langkung tangtangan (dijamin nyeri isukna, indikator anu saé yén otot anjeun adaptasi kana latihan beurat anjeun. masihan aranjeunna).
Ieu kuring ngalakukeun Pistol Squats, salah sahiji téknik Calisthenics anu paling hese pikeun squats. Éta hésé sareng peryogi sababaraha latihan pikeun ngawasaan. Bayangkeun, anjeun kedah angkat beurat awak anjeun ngan ukur 1 suku
Baheula pernah liburan ka Dieng bari aya kajidian gara-gara miskomunikasi jeung kaka misan. nyangka teh keur nungguan didinyan nateh, namung sanggeus nanya ka babaturanna di Tourist Information Center (TIC) cenah can balik deui ka pacilingan gigireun TIC. Sanggeus solat maghrib di TIC, sabab kitu  kuring nuluy keun leumpang ti pertigaan Dieng ka Candi Bima anu jarakna kira-kira 2 kilométer ngaliwatan Telaga Warna sabab sanggeus magrib teu aya angkutan pikeun nepi ka dinya. Kuring bungah leumpang sorangan bari mawa ransel Alpina 20 liter ngandung rupa-rupa parabot kayaning kantong sare jeung misting (parafin atawa gas-dipecat parabot masak) sabab kuring rencanana saré di luar dinya. Bau walirang pacampur jeung suasana poék jeung tiis peuting sabudeureun Telaga Warna mangrupakeun kanikmatan husus nu teu kapanggih nalika kuring ngumbara ka dinya jeung kulawarga kuring dina taun saméméh jeung sanggeus. pedah mah ngumbara sorangan di talaga warna sigana kuring teh.
Hal anu kedah dilakukeun supados urang teu rugi dina ngalakukeun bisnis nyaeta kdah displin dina ngatur artos. Artos anu urang meunang tina bisnis jeung artos anu urang meunang tina hasil kauntungan bisnis urang kedah dipisahkeun sareng modal anu urang kaluarkeun. Janten lamun urang meunang duit sabulan tilu ratus rebu, eta teh kedah dikurangan heula jeung modal anu urang kaluarkeun di awal, misalna modalna genep puluh rebu, berarti kauntungan beresih urang teh dua ratus opat puluh rebu. Komo lamun urang gaduh pagawe. Aya pagawe anu kedah dibayar oge, lamun geus dikurangan sadayana, eta tos janten kauntungan urang, bebas dipake naon wae.
Ngeunaan jalma-jalma anu ngumbar auratna bakal salilana diperbudak ku Nafsu Nafsu.Ku alatan éta, di larang agama. Laranga  eta aya di Al-Quran Surah Al-Ahzab ayat 59 Sabab ku cara ngumbar auratna, manehna bakal kapaksa ngalakukeun hal-hal anu teu kudu dilakonan samemehna, saperti: nyadiakeun panyalindungan tambahan pikeun kulitna tina sinar UV panonpoé, méré perawatan husus sangkan kulitna katingali bodas jeung sumringah. , Di handap ieu fashion gaya barat tina bulu ka handapeun suku nya.Sadaya ieu sagigireun ngarugikeun tina sudut pandang kauangan, ogé nyababkeun seueur bahaya sareng dosa.Ironisna kaayaan maranéhna karasa beurat jeung horéam pikeun jadi hamba Alloh sanajan Alloh Azza wa Jalla geus maparin kanikmatan anu kacida gedéna. Aranjeunna nganggap aranjeunna dihormat tapi aranjeunna hina. Tingali, kumaha aranjeunna disandingkeun sareng barang dagangan, atanapi salaku hiasan.
Samsung teu pernah ereun ngaluarkeun inovasi hape anu tiasa ngajawab kabutuhan pamakena. Salah sahiji hape kaluaran Samsung anu kasihohor nyaeta Samsung Galaxy ZFlip. Benten sareng hape kaluaran merek anu sanes, hape ieu tiasa ditilep, janten bentukna nu awalna pasagi panjang, lamun ditilep jante pasagi anu janten leutik jeung leuwih ngeunah dibawa ka mamana lantaran teu ngabeakkeun tempat dina tas atawa di saku. Teu sakdik jalmi anu hawatos kana layar hape anu ditilep ieu, bisi gampan ruksak lantaran anu ngarana layar sentuh mah sensitip. Tapi sabenerna hape ieu tos ngalaman tes 20.000 kali dibuka jeung ditilep deui tapi tetep aman janten moal ngaruksak layar ieu.
E-sport tos janten salah sahiji pagawean idaman barudak ngora jaman ayeuna, sapertos Edi. Edi teh resep pisan maen game online. Game karesepna nyaeta DOTA. Unggal poe Edi ka warnet pikeun maen ieu game kusabab diimahna teu aya komputer. Edi tos mineung dicarekan ku kolotna supados eren maen game di warnet. Nanging Edi teu ngadengekeun naon nu dicarioskeun ku kolotna, kusabab manehna percanten tiasa sukses liwat maen game. Edi teras fokus maen game karesepna nika keun aya hiji waktos Edi diajakan ku rerencanganna ngiluan lomba nu diayakeun ku salah sahiji warnet. Teu disangka-sangka aya manajer tim kakoncara nu nempo potensi Edi. Janten ayeuna Edi maen di tim E-sport tur tiasa ngahasilkeun artos liwat game karesepna.
alamatna gunung padang gampang pisan diaksés ku mobil jeung motor. Jalur anu kudu ditempuh lamun rék mangkat ti puseur dayeuh Bandung nyaéta ka Kabupatén Bandung. mimitina Arahkan kendaraan anjeun ka arah Soreang. Saparantos dugi ka Soreang, teras langsungkeun kendaraan ka wewengkon Ciwidey. Samemeh nepi ka hiji parapatan, engke bakal aya sasak Ciwidey, teu jauh ti eta sasak bakal aya simpang. Tunjukkeun kendaraan anjeun ka arah parapatan, teras angkat ka arah anu leres nuju Jalan Lebak Muncang. Saparantos dugi ka Jalan Lebak Muncang, teras angkat ka kampung Rawabogo. Hanjakalna, pikeun ka Gunung Padang Ciwidey, anjeun kedah leumpang sareng ngalakukeun trekking kirang langkung 3 km. Perjalanan moal dirasakeun nalika anjeun leumpang sareng kulawarga, babaturan, babaturan atanapi kekasih. Sagala kacapean bakal langsung terbayar ku pamandangan anu indah di puncak situs Gunung Padang Ciwidey
Kumaha cara gawe Artificial Inteligence? Sistem AI bisa beroperasi ku ngagabungkeun sababaraha data set gede. Data set ieu tuluy diolah ku algoritma tertentu jang manggihan hiji pola dina data. Tiap AI ngaproses data, sistem bakal nguji sakaligus ngukur performana sorangan. Ti pengukuran eta, tuluy sistem gawe jang saenggeusna ngamunculkeun hiji kamampuan anyar. Teu siga tanaga jelema, AI teu ngabutuhkeun leleson. Hasilna AI bisa migawe loba tugas sakaligus dina waktu anu singkat. Dina waktu nu barengan oge, AI bakal diajar jang ngaronjatkeun pangabisana. Ku kituna, AI bisa migawe tugas naon wae ge nu diajarkeun ka maranehna. AI teu ngan saukur ngandelkeun sistem komputer, tapi sabalikna AI dirojong ku sistem jeung komponen nu kompleks pisan ngameh bisa migawean. Tujuan akhirna nyaeta jang nyiptakeun hiji sistem nu bisa niron naon nu dipilampah ku manusa.
Salah sahiji ajaran agama nu paling diinget ku abdi nyaeta siling tulung dina kasusahan. Jadi, mun aya dulur urang ngalaman kasusah, ku urang kedah dibantuan, maka urang ge bakal kenging balesanna nu hade jeung oge pahala nu ngalimpah. Pernah abdi nulungan babaturan sakola nu teu gaduh acis kangge meser buku bahkan jeung meser tuangeun ge teu kantos. Ku abdi ditulungan sabisa abdi, saderhana tapi insyaallah ngabantosan pisan. Abdi yakin mun nulungan babaturan teh bisa nyieun manehna seneng. Abdi ngalakukeunna ikhlas, teu ngaharepkeu dibales atawa kumaha. Alhamdulillah basa abdi kenging kasulit dina ngerjakeun tugas oge sok aya we babaturan nu mantosan, jeung deuih sok aya we nu emuteun masihan barang ka abdi. Alhamdulillah karaos pisan, mun urusan urang hoyong dipermudah, urang ge kedah mempermudah urusan batur.
Dahar di tempat nu keur kasohor di sosial media tos janten kabiasaan budak ngora, lolobana budak ngora teh bakal ngarasa tinggaleun laum can nyobaan tempat dahar anu anyar jeung janten piomongeun di mana-mana. Biasana barudak ngora datang raramean ka tempat anu kasohor teras mesen dahareun kanggo dipoto teras diaplod dina sosial media. Padahal biasana tempat anu rame teing teh can tangtu dahareun na ngeunah atawa hargana cocok di kantong urang, tapi pedah ku gengsi ngarah teu dianggap tinggaleun urang tetep maksakeun datang ka dinya. Pangalaman abdi dahar di tempat anu viral biasana dahareunna teu pati ngeunah, abdi pernah nyobian datang ka Ngikan gaduhna Rachel Vennya sabab ceuk batur ngeunah jeung murah, tapi pas abdi pesen jeung dahar langsung di tempatna nu aya di Antapani abdi rada kirang puas lantaran rasana biasa wae.
Aya sababaraha cara ngameh bisa ngamumule kadaharan tradisional. Carana nyaeta, nu kahiji kudu dahar kadaharan khas daerah sewang-sewangan. Nu kadua diajar nyieun kadaharan tradisional, jadi bisa diturunkeun ka generasi kahareupna. Nu katilu mun aya festival kuliner kadaharan tradisional usahakeun miluan. Nu kaopat bisa ngembangkeun kadaharan tradisional disaluyukeun jeung perkembangan zaman ngarah beuki loba nu minat. Tuluy bisa ngawanohkeun oge kadaharan tradisional sorangan ka batur nu ti daerah sejen, leuwih alus deui ka dunya internasional. Jeung nu penting teu nganggap kadaharan tradisional teh leuwih handap daripada kadaharan luar negeri. Mun bisa ngajualan mah bisa coba diekspor kadaharan tradisional teh ka luar negeri.
Dumasar kana situs Kementrian Agama, Alquran teh mibogaan 30 Juz, 114 surat, jeung leuwih ti 6200 ayat (tapi aya rupa-rupa mazhab nu mibogaan pendapat anu beda-beda). Surat nu aya di jero Alquran mibogaan ngaran jeung jumlah ayat nu beda-beda. Alquran dimimitian ku surat Al-Fatihah jeung ditutup ku surat An-Nas. Sacara umum, Alquran dibagi jadi 30 bagian anu dikenal ku ngaran juz. Pembagian juz ngababarikeun nu hayang mereskeun maca Alquran dina waktu 30 per. Oge aya pembagian sejen nu disebut manzil, nu ngabagi Alquran jadi 7 bagian. Tuluy surat nu aya dina Alquran jumlah ayatna beda-beda, surat nu pangpendekna ngan 3 ayat nyaeta surat Al-Kautsar, surat An-Nasr, jeung surat Al-Asr. Lamun nu panjang nepikeun ka 268 ayat nyaeta surat Al-Baqarah.
Salah sahiji pakarang tradisional Jawa Barat anu masih aya kiwari nya éta Kujang. Saprak jaman Karajaan Pajajaran dipingpin ku Prabu Siliwangi, Karajaan Sunda Hindu ngalaman krisis alatan datangna pangaruh Islam anu dibawa ku padagang Arab. Iklan Ku kituna, Prabu Siliwangi nulis naskah kuno minangka pituduh pikeun urang Sunda anu ngaranna Sanghyang Siksa Kandang Karesian dina taun 1518 Masehi anu eusina rupa-rupa norma, moral, budaya, adat istiadat, nepi ka pakarang tradisional Jawa Barat nya éta Kujang. Senjata tradisional Jawa Barat ieu sering dijadikeun motif batik kana lambang anu ngagambarkeun kasundaan. Ngadugikeun Kamentrian Pendidikan dan Kebudayaan, kecap "kujang" asalna tina basa Sunda Kuna, nya éta "Kudi" anu hartina pakarang jeung kakuatan gaib atawa jimat jeung "hyang" anu hartina dewa.
Gorengan tos janten bagian ti keseharian arurang. Seeur pisan menu masakan anu proses masakna digoreng make minyak, tos teu kaetang sabaraha  seeurna minyak nu dikosumsi sapopoe, kadang-kadang urang oge ngangge minyak anu tos dipake ngagoreng leuwih ti lima kali atawa disebut oge minyak jalantah. Padahal minyak jalantah teh teu sehat lantaran ngandung seeur lemak teu jenuh anu tiasa nimbulkeun panyawat. Minyak jalantah tiasa katingali tina warna jeung bau na. Tapi di jaman ayeuna tos aya alat nu mulai tiasa ngagantosan minyak kanggo ngagoreng, nyaeta air fryer, alat ieu tiasa dianggo ngagoreng kurupuk, hayam, naget, kentang, sosis tanpa make minyak, janten tiasa jadi pilihan anu leuwih sehat.
Salah sahiji hobi abdi nyaeta arung jeram. Arung jeram mangrupakeun salah sahiji olahraga cai anu make parahu karet. Arung jeram biasana dilaksanakeun di wahangan nu aya jeraman, ngangge parahu karet. Alat-alat nu sok dianggena aya dayung, pelampung, helm, jeung parahu karet. Parahu karetna kapasitas genep urang, dijieunna tina bahan PVC. Pami daungna tina bahan karbon, warnana hideung. Ujung dayungna aya T grip paranti ngeupel, jeung blade paranti nyibakeun caina. Mun palampungna mah dipake dina awak urang, termasuk helm oge. Helmna wajib dicetrekeun jeung wajib diukur sapaseun mastaka. Ngarung wahanganna biasana dugi ka satengah jam, jarak na dalapan kilometer. Saparahu teh eusina genep jalma.
Basa jalan-jalan ka Bali seeur pisan rerencangan anu nitip oleh-oleh. Abdi cicing di Bali ngan tilu poe, poe kahiji jeung kadua aya kagiatan, poe katilu abdi dipasihan waktos bebas. Abdi sareng rombongan langsung datang ka tempat anu jualan oleh-oleh. Seeur pisan, mulai ti anu mirah nepikeun anu awis oge aya. Pas datang ka hiji toko abdi ningal aya kueh pie susu Bali anu kasohor pisan, teras abdi oge meser gantungan konci jeung sababaraha kaos anu aya tulisan "I Love Bali". Kanggo kuring sorangan, abdi ngahaja datang ka joger meser sababaraha kaos anu sarae jeung lalucu lantaran seeur tulisan anu unik dina kaos na.
Seueur jalma anu resep ningali pertandingan olahraga kusabab sababaraha alesan anu nyababkeun aranjeunna ngalakukeunana. Pertandingan olahraga teh nawiskeun hiburan anu pikaresepeun sareng pikaresepeun pikeun seueur jalma. Eta bisa ngarasakeun tegangan, pikagumbiraeun jeung pikagumbiraeun bari ningali tim favorit maranehanana atawa pamaen maen. Seueur jalma oge gaduh tim atanapi pamuter karesep anu aranjeunna dukung, janten ningali pertandingan olahraga teh mangrupikeun hal anu penting pikeun aranjeunna. Minat kana olahraga sareng dukungan pikeun tim atanapi pamuter khusus sering oge janten bagian tina identitas sosial hiji jalma. Nonton kaulinan olah raga tiasa ngabantosan jalma ngarasa nyambung ka komunitas sareng rerencangan anu gaduh minat anu sami.
Poe mimiti gawe teh kadang dipinuhan ku sababaraha momen kagok atawa momen teu kaduga nu ngajadikeun anjeun ngarasa kagok. Aya sababaraha hal anu tiasa dilakukeun nalika anjeun mimiti damel. Kahiji, leuwih hade datang awal teuing ti telat. Anjeun tiasa nganggo waktos ngantosan ieu kanggo sarapan, niiskeun, atanapi nengetan detil kantor enggal anjeun. Kadua, sateuacan lebet dina dinten kahiji, tanyakeun ka pangguna perusahaan atanapi HRD anjeun ngeunaan kode acuk anu berlaku. Katilu, cobi ngapalkeun saloba-lobana sareng akurat-gancang nami rekan kerja anjeun, khususna anu anjeun bakal damel langsung. Mulai pikeun milarian ditel pagawean nu bakal anjeun ngalakukeun. Janten proaktif, ku naroskeun ditel pagawean ka rekan anjeun.
Pull up mangrupikeun bentuk latihan kakuatan anu ditujukeun pikeun ngajaga sareng ningkatkeun massa otot. Latihan ieu baari di lakukeun dimanan wae mangpaat pikeun ngawangun awak, utamana otot leungeun jeung awak luhur. Anjeun ngan saukur tiasa ngalakukeun ieu ku ngagantungkeun awak anjeun kana médium anu cukup kuat, contona bar tarik atanapi bar tunggal anu dirarancang khusus pikeun ngalakukeun gerakan ieu tuluy make leungeun anjeun, awak diangkat sareng diturunkeun sababaraha kali sacara tuluy tuluyan. Olahraga pull up ngajadikeun awak urang leuwih saimbang jeung bisa negakeun postur awak urang kusabab latiihan anu di lakukeun naek turun ngarangsang otot urang jadi bisa lurus jeung tegak.